^ ser. 18 Lefoko “Bethele,” le le kayang “Ntlo ya Modimo” le dirisiwa ke Basupi ba ga Jehofa fa ba bua ka dikago tsa bone tsa makala tse di mo lefatsheng lotlhe. (Genesise 28:17, 19) Batho ba ba nnang kwa Bethele ba dira ditiro tse di farologaneng tse di thusang mo tirong ya go ruta ya Basupi ba ga Jehofa. Go na le lebaka le lengwe gape le le neng le dira gore kopano ya kgaolo ya kwa Marneuli e nne tiragalo e e sa lebalesegeng mo Basuping ba ga Jehofa ba kwa Georgia. Leloko la Setlhopha se se Laolang sa Basupi ba ga Jehofa le ne le na le seabe mo thulaganyong. Botlhe ba ba neng ba le teng ba ne ba itumetse jaana mo mongwe le mongwe wa bone a neng a batla go mmontsha tsela ya bone ya go amogela baeng. Mokaulengwe Jackson o ne a tshwanelwa ke go ema diura le go dumedisa bakaulengwe le bokgaitsadi pele ga kopano, ka nako ya kopano le morago ya yone, mme gone o ne a sena mathata le seo.